**สรุปแนวทางปฏิบัติการขับเคลื่อนโครงการตลาดประชารัฐ (เพิ่มเติม) ครั้งที่ 3**

สิ่งที่ส่งมาด้วย 2

**และข้อสั่งการจากการประชุมชี้แจงการดำเนินโครงการตลาดประชารัฐ ครั้งที่ 6 ผ่านระบบวีดิทัศน์ทางไกล (Video Conference)**

**เมื่อวันที่ 15 มีนาคม 2561**

| **ที่** | **แนวทางการขับเคลื่อนฯ และข้อสั่งการ** | **หน่วยงานที่เกี่ยวข้อง** | **หมายเหตุ** |
| --- | --- | --- | --- |
| 1 | **การขยายพื้นที่ตลาดประชารัฐ Modern Trade** ประสานงานกับห้างสรรพสินค้าอื่น ๆ เพื่อขยายพื้นที่ตลาดประชารัฐ Modern Trade ให้กับผู้ประกอบการที่ยังไม่มีพื้นที่ค้าขาย  | - สำนักงานพาณิชย์จังหวัดอ่างทอง- บริษัท ประชารัฐรักสามัคคีจังหวัดอ่างทอง (วิสาหกิจเพื่อสังคม) จำกัด |  |
| 2 | **การปรับปรุงตลาดประชารัฐให้ได้ มาตรฐานตลาด** ขับเคลื่อนตลาดประชารัฐตามแนวทางที่กระทรวงสาธารณสุขแจ้งมายังนายแพทย์สาธารณสุขจังหวัด โดยเฉพาะประเด็นมาตรฐานด้านอนามัย สิ่งแวดล้อม และด้านอาหารปลอดภัย โดยให้สำนักงานสาธารณสุขจังหวัด ศูนย์อนามัยในพื้นที่ และองค์กรปกครองส่วนท้องถิ่นในพื้นที่บูรณาการ การทำงานและสนับสนุนข้อมูลทางวิชาการร่วมกัน ตามแบบ ตป.11  | - สำนักงานสาธารณสุขจังหวัดอ่างทอง- สำนักงานส่งเสริมการปกครองท้องถิ่นจังหวัดอ่างทอง- สำนักงานพาณิชย์จังหวัดอ่างทอง- สำนักงานวัฒนธรรมจังหวัดอ่างทอง- อำเภอทุกอำเภอ- บริษัท ประชารัฐรักสามัคคีจังหวัดอ่างทอง (วิสาหกิจเพื่อสังคม) จำกัด- สำนักงานธนาคารเพื่อการเกษตรและสหกรณ์การเกษตรจังหวัดอ่างทอง- CMO ตลาดแต่ละประเภท | - สำนักงานสาธารณสุขจังหวัดอ่างทองในฐานะเลขานุการคณะอนุกรรมการตรวจตลาดสะอาด ตลาดปลอดภัย ตามโครงการตลาดประชารัฐ จังหวัดอ่างทอง ดำเนินการแล้วรายงาน ให้จังหวัดทราบ ภายในวันที่ 25 ของทุกเดือน |
| 3 | **การจัดทำหลักสูตรและจัดการอบรมผู้บริหารจัดการตลาดประชารัฐ (CMO)** ดำเนินการอบรมผู้บริหารจัดการตลาดประชารัฐ (CMO) อย่างต่อเนื่อง เพื่อให้ผู้ประกอบการสามารถค้าขายได้อย่างยั่งยืน โดยกำหนดกลุ่มเป้าหมายให้ครอบคลุมทั้งผู้ประกอบการ และ CMO ตามแนวทางที่กรมส่งเสริมการปกครองท้องถิ่นกำหนด | - สำนักงานส่งเสริมการปกครองท้องถิ่นจังหวัดอ่างทอง- องค์การบริหารส่วนจังหวัดอ่างทอง | - สำนักงานส่งเสริมการปกครองท้องถิ่นจังหวัดอ่างทอง พิจารณาจัดอบรม ตามแนวทางที่ได้รับมอบหมายจากต้นสังกัด และรายงานผลการดำเนินการ ให้จังหวัดทราบ |
| 4 | **การส่งเสริมตลาดประชารัฐเพื่อการท่องเที่ยว** 4.1) ให้นำแนวคิดการพัฒนาสิ่งอำนวยความสะดวกในแหล่งท่องเที่ยวชุมชนหรือหมู่บ้านท่องเที่ยว OTOP ( OTOP Tourism Village) ของกรมการท่องเที่ยว มาปรับใช้กับการส่งเสริมตลาดประชารัฐเพื่อการท่องเที่ยว โดยพิจารณาใช้แหล่งงบประมาณจากหน่วยงานที่เกี่ยวข้องตามความเหมาะสม | - สำนักงานการท่องเที่ยวและกีฬาจังหวัดอ่างทอง- สำนักงานพัฒนาชุมชนจังหวัดอ่างทอง- อำเภอพื้นที่ที่เกี่ยวข้อง |  |
|  4.2) จัดส่งข้อมูลตลาดประชารัฐให้คณะกรรมการขับเคลื่อนโครงการตลาด ประชารัฐ ประจำจังหวัดอ่างทอง เพื่อเสนอกระทรวงการท่องเที่ยวและกีฬาพิจารณาใช้ตราสัญลักษณ์ “ปีท่องเที่ยววิถีไทย เก๋ไก๋ อย่างยั่งยืน”  | - สำนักงานพัฒนาชุมชนจังหวัดอ่างทอง (ตลาดคนไทยยิ้มได้ ณ บริเวณตลาดย้อนยุค (ริมเขื่อน) หน้าศาลากลางจังหวัดอ่างทอง และตลาดคนไทยยิ้มได้ ณ วัดขุนอินทประมูล อำเภอโพธิ์ทอง)- สำนักงานส่งเสริมการปกครองท้องถิ่นจังหวัดอ่างทอง (ตลาดท้องถิ่นสุขใจ หนองเจ็ดเส้น ตลาดใต้ร่มพระบารมี) | รายงานให้จังหวัดทราบ ภายในวันที่ 26 มีนาคม 2561 |
| 5 | **เตรียมการรองรับตลาดประชารัฐ ตลาดวัฒนธรรมฯ** เตรียมการรองรับการเกิดตลาดประชารัฐวัฒนธรรม ถนนสายวัฒนธรรม ตามประกาศของกรมส่งเสริมวัฒนธรรม กระทรวงวัฒนธรรม | - สำนักงานวัฒนธรรมจังหวัดอ่างทอง |  |
| 6 | **การจัดทำแบบประเมินโครงการตลาด ประชารัฐเพื่อติดตามประเมินผลความสำเร็จโครงการตลาดประชารัฐ** มอบ CMO ของแต่ละตลาดดำเนินการประเมินมาตรฐานตลาดประชารัฐ เพื่อเป็นการประเมินตนเอง ตามแบบสำรวจติดตาม ผลประกอบการและความพึงพอใจของผู้ขาย (ตป.12) และ แบบสำรวจข้อมูลและความคิดเห็นของผู้ชื้อ (ตป.13) | - สำนักงานพัฒนาชุมชนจังหวัดอ่างทอง- สำนักงานส่งเสริมการปกครองท้องถิ่นจังหวัดอ่างทอง- สำนักงานพาณิชย์จังหวัดอ่างทอง- สำนักงานวัฒนธรรมจังหวัดอ่างทอง- บริษัท ประชารัฐรักสามัคคีจังหวัดอ่างทอง (วิสาหกิจเพื่อสังคม) จำกัด- สำนักงานธนาคารเพื่อการเกษตรและสหกรณ์การเกษตรจังหวัดอ่างทอง | ให้ประสาน CMO ในกำกับ แล้วรวบรวมผลการประเมินรายงานให้จังหวัดทราบ ภายในวันที่ 25 ของทุกเดือน รายงานครั้งแรกวันที่ 26 มีนาคม 2561 |
| 7 | **การจัดตั้งคลินิกผู้ประกอบการตลาด ประชารัฐ** 7.1) การส่งเสริมผู้ประกอบการกลุ่มที่ต้องได้รับการพัฒนาเพิ่มเติม ที่ต้องการแหล่งทุน ดำเนินการประชาสัมพันธ์หรือประสานแหล่งทุน เช่น ธนาคารเพื่อการเกษตรและสหกรณ์การเกษตรจังหวัดอ่างทอง กองทุนพัฒนาบทบาทสตรี กองทุนหมู่บ้านและชุมชนเมือง เป็นต้น 7.2) การพัฒนามาตรฐานสินค้า ในกรณีผู้ประกอบการเป็นกลุ่มอาชีพและมีความต้องการจะพัฒนาในด้านต่าง ๆ สามารถลงทะเบียนเป็นกลุ่มผู้ประกอบการ OTOP ตามโครงการไทยนิยม ยั่งยืนได้  | - สำนักงานพัฒนาชุมชนจังหวัดอ่างทอง- เทศบาลเมืองอ่างทอง- อำเภอ- สำนักงานธนาคารเพื่อการเกษตรและสหกรณ์การเกษตรจังหวัดอ่างทอง | - สำนักงานพัฒนาชุมชนจังหวัดอ่างทอง รายงานผลการดำเนินการให้จังหวัดทราบ ภายในวันที่ 25 ของทุกเดือน รายงานครั้งแรกวันที่ 26 มีนาคม 2561 |
| 8 | **กฎหมายที่เกี่ยวข้องกับการจัดการตลาด** การจัดตั้งตลาดมีกฎหมายที่เกี่ยวข้องหลายส่วน จึงขอให้หน่วยงานที่เกี่ยวข้องดำเนินการจัดการตลาดประชารัฐให้เป็นไปตามกฎระเบียบต่าง ๆ เพื่อให้การดำเนินโครงการเป็นไปด้วยความเรียบร้อยและถูกต้อง | - สำนักงานพัฒนาชุมชนจังหวัดอ่างทอง- สำนักงานส่งเสริมการปกครองท้องถิ่นจังหวัดอ่างทอง- สำนักงานพาณิชย์จังหวัดอ่างทอง- สำนักงานวัฒนธรรมจังหวัดอ่างทอง- องค์การบริหารส่วนจังหวัดอ่างทอง- อำเภอทุกอำเภอ- บริษัท ประชารัฐรักสามัคคีจังหวัดอ่างทอง (วิสาหกิจเพื่อสังคม) จำกัด- สำนักงานธนาคารเพื่อการเกษตรและสหกรณ์การเกษตรจังหวัดอ่างทอง |  |